turjo4nis/wikipedia-bn-dump-20250701 huggingface dataset:
মুন্না ভাই এম.বি.বি.এস.

মুন্না ভাই এম.বি.বি.এস. হচ্ছে ২০০৩ সালে মুক্তিপ্রাপ্ত একটি হিন্দি চলচ্চিত্র। রাজকুমার হিরানীর রচনা এবং পরিচালনায় চলচ্চিত্রটিতে নাম ভূমিকায় সঞ্জয় দত্ত অভিনয় করেছিলেন, এছাড়াও ছিলেন গ্রেসী সিং, আরশাদ ওয়ার্সী, বোমান ইরানী এবং জিমি শেরগিল। এছাড়াও সঞ্জয়ের বাস্তব জীবনের বাবা সুনীল দত্ত মুন্না ভাইয়ের বাবা চরিত্রে ছিলেন। ব্যাপক ব্যবসাফল এবং দর্শকপ্রিয় এই চলচ্চিত্রের নাম ভূমিকায় প্রথমে শাহ রুখ খানকে নেবার কথা ভাবা হয়েছিলো কিন্তু শাহ রুখ চলচ্চিত্রটিতে অভিনয়ের প্রস্তাব ফিরিয়ে দিয়েছিলেন। এই চলচ্চিত্রটির তামিল সংস্করণের নাম হচ্ছে ভাসুল রাজা এমবিবিএস (২০০৪) যেখানে তামিল চলচ্চিত্র শিল্পের মহানায়ক কমল হাসন সঞ্জয় দত্তর চরিত্রে অভিনয় করেছিলেন।

কাহিনিইঙ্গিত
মুন্না ভাইয়ের বাবার ছোট বেলা থেকে স্বপ্ন যে তার ছেলেকে বড় ডাক্তার বানাবে । পরে মুন্না ভাই মুম্বাই এসে তার গ্রামে মা বাবাকে বলে যে ডাক্তার যদিও সে পরে ধরা পড়ে যায়,  এতে মুন্না ভাইয়ের খুব কষ্ট হয় কেননা তার মা বাবা সত্যিটা জেনে খুব কষ্ট পায়। পরে সে ডাক্তার হওয়ার জন্য তার ক্ষমতা দিয়ে মেডিকেল হাসপাতাল ভর্তি হয়। যদিও সে ভালো করে পড়ালেখা করতে পারেনি তবে সে তার কিছু খুব ভালো কর্মের কারণে মেডিকেল হাসপাতাল এর মানুষদের কাছে খুব ভালোবাসা অর্জন করে।

অভিনয়ে
সুনীল দত্ত - হরি প্রসাদ শর্মা
সঞ্জয় দত্ত - মুরলী প্রসাদ শর্মা ওরফে মুন্না ভাই
গ্রেসী সিং - সুমন আস্তানা চিংকি
আরশাদ ওয়ার্সী - স্বরকেশ্বর ওরফে সার্কিট
বোমান ইরানী - ডাঃ জে. সি. আস্তানা
জিমি শেরগিল - জহীর
রোহিণী হট্টঙ্গডি - পার্বতী শর্মা
নওয়াজ উদ্দীন সিদ্দিকী - একজন পকেটমার
কুরুশ দেবু - ডাঃ রুস্তম পাভরি
জতীন কার্যেকার - আনন্দ ব্যানার্জী
রোহিতাশ গদ - পার্কে নারকেল বিক্রেতা
নেহা দুবে - সুমনের বান্ধবী (ক্লাবের মেয়ে)
মুমাইথ খান - হাসপাতালের নাচনেওয়ালী
প্রিয়া বাপাট - ১ম বর্ষের মেডিকেল শিক্ষার্থী

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট 
 
রেডিফে মুন্না ভাই এমবিবিএস

২০০৩-এর চলচ্চিত্র
মুম্বইয়ের পটভূমিতে চলচ্চিত্র
২০০০-এর দশকের হিন্দি ভাষার চলচ্চিত্র
আনু মালিক সুরারোপিত চলচ্চিত্র
রাজকুমার হিরানী পরিচালিত চলচ্চিত্র
অন্য ভাষায় পুনর্নির্মিত হিন্দি চলচ্চিত্র
ভারতীয় গ্যাংস্টার চলচ্চিত্র
আল জাজিরা মুবাশের

আল জাজিরা মুবাশের () মূলত একটি টেলিভিশন চ্যানেল
যা আল জাজিরা মিডিয়া নেটওয়ার্ক এর মাধ্যমে পরিচালিত। আল জাজিরা মুবাশের ১৫ এপ্রিল, ২০০৫ তারিখে চালু করা হয়। এটি দোহা, কাতার ভিত্তিক একটি আরবী চ্যানেল। চ্যানেলটি বিভিন্ন ঘটনা,সংবাদ ও বক্তব্য সরাসরি সম্প্রচার ও আরবিতে অনুবাদ করে থাকে। চ্যানেলটি আল জাজিরা লাইভ হিসাবেও পরিচিত। মুবাশের মূলত আরবী শব্দ যার অর্থ সরাসরি (সরাসরি সম্প্রচার)।

আল জাজিরা মুবাশের মার্কিন যুক্তরাষ্ট্রর চ্যানেল সি-স্প্যান এবং ইউকের বিবিসি সংসদ এর অনুরূপ একটি চ্যানেল। চ্যানেলটির ওয়েবসাইটেও বিভিন্ন ঘটনা সরাসরি সম্প্রচারিত হয়।

২০১৪ সালে, চ্যানেলটি আল জাজিরা মিডিয়া নেটওয়ার্ক এর গ্রাফিক্স আপগ্রেডের অংশ হিসাবে গ্রাফিক্স আপগ্রেড করেছে।

এটি এপ্রিল ২০০৫ সালে চালু করা হয়, আল জাজিরা মোবাশের হচ্ছে প্রথম মিডিল ইস্টার্ন ২৪ ঘণ্টা লাইভ নিউজ এবং ইভেন্ট চ্যানেল।

আল জাজিরা মুবাশের, আরব বিশ্বের চোখ ও কান হিসাবে কাজ করে। চ্যানেলটি বিশ্বব্যাপী এবং আঞ্চলিক ইভেন্টের দর্শকদের রিয়েল-টাইম ফুটেজ দেওয়ার জন্য নিবেদিত।

চ্যানেলটির রিমোট ফিড এবং মাঠ পর্যায়ে ক্যামেরা রয়েছে যার মাধ্যমে রাজনৈতিক, সামাজিক, সাংস্কৃতিক ও অর্থনৈতিক, রাজনৈতিক চলাচল সম্প্রচার, সম্মেলন, আলোচনা এবং সভাগুলো শ্রোতাদের জন্য তারা সরাসরি সম্প্রচার করে। যখন মানুষ তৎক্ষণাৎ ঘটনার বিষয়ে জানতে চায় তখন তারা আল জাজিরা মুবাশেরের সরাসরি সম্প্রচারের প্রতি নির্ভরশীল হয়।

২০১৪ সালের ২০ ডিসেম্বর আল জাজিরা মিডিয়া নেটওয়ার্ক, আল জাজিরা মুবাশের এবং আল জাজিরা মুবাশের (মিশর)কে আল জাজিরা আল-আম্মা (এজেএমজি) বা আল জাজিরা লাইভ জেনারেল নামে একটি নতুন চ্যানেল করে দেয়।

নতুন আল জাজিরা মুবাশের আল-আম্মা সারা বিশ্ব থেকে একযোগে বিশ্লেষণের সাথে লাইভ ইভেন্টের প্রতিবেদন দিয়ে আসছে।
চ্যানেলটি দর্শকদের মনোযোগ আকর্ষণ করে এবং দর্শকদের মধ্যে গ্রহণযোগ্যতা নিশ্চিত করে এবং ইভেন্টগুলি প্রকাশ করে। চ্যানেলটি দর্শকদের জন্য সহজে বোধগম্য তথ্য পরিবেশন করে ও তাদের মতামতগুলি বজায় রাখার জন্য খোলাখুলি পরিবেশন করা হয়।
আউটপুট নির্দিষ্ট ট্রান্সমিশন গ্রিড একটি ঐতিহ্যগত প্যাটার্ন যা দর্শকদের পরামর্শ উপর নির্ভর করে।

তথ্যসূত্র 

টেলিভিশন স্টেশন
আরবি ভাষার টেলিভিশন স্টেশন
টেলিভিশন
আল জাজিরা
সংসদীয় সম্প্রচারক
২০০৫-এ প্রতিষ্ঠিত টেলিভিশন চ্যানেল ও স্টেশন
মোতাহার হোসেন

ডা. মোতাহার হোসেন একজন ভারতীয় রাজনীতিবিদ, মূলত ভারতীয় জাতীয় কংগ্রেসের একজন প্রবীণ নেতা ছিলেন। ডাক্তার মোতাহার হোসেন ১৯৩২ সালের মে মাসে বীরভূম জেলার ভিমপুর গ্রামে বনেদি পরিবারে জন্মগ্রহণ করেন। তার পিতা হলেন কোরবান হোসেন। তিনি একজন মেডিক্যাল ডাক্তার।  

তিনি সিদ্ধার্থ শংকর রায়ের আমলে পশ্চিমবঙ্গ সরকারের স্বরাষ্ট্রমন্ত্রীর দায়িত্ব পালন করেছেন। ২০নভেম্বর,২০১১ সালে তিনি মৃত্যু গ্রহণ করেন।

References 

২০১১-এ মৃত্যু
বীরভূম জেলার ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গের রাজ্য মন্ত্রিপরিষদের মন্ত্রী
২০১৮-১৯ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল

অস্ট্রেলিয়া ক্রিকেট দল পাঁচটি একদিনের আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা মার্চ ২০১৯-এ অনুষ্ঠিত হয়।

দলীয় সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

তথ্যসূত্র

বহিঃসংযোগ

২০১৯-এ অস্ট্রেলীয় ক্রিকেট
২০১৯-এ পাকিস্তানি ক্রিকেট
২০১৮–১৯ আন্তর্জাতিক ক্রিকেট প্রতিযোগিতা
অস্ট্রেলিয়া ক্রিকেট দলের পাকিস্তান সফর
আন্তর্জাতিক ক্রিকেটে সংযুক্ত আরব আমিরাত সফর
২০১৮-১৯ সংযুক্ত আরব আমিরাতে নিউজিল্যান্ড বনাম পাকিস্তান ক্রিকেট দল

নিউজিল্যান্ড ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা অক্টোবর থেকে ডিসেম্বর ২০১৮-এ অনুষ্ঠিত হয়।  মূলত, সফর নির্ধারিত ছিল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলা।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

টেস্ট সিরিজ

১ম টেস্ট

২য় টেস্ট

৩য় টেস্ট

তথ্যসূত্র

বহিঃসংযোগ

২০১৮-এ নিউজিল্যান্ডীয় ক্রিকেট
২০১৮-এ পাকিস্তানি ক্রিকেট
২০১৮–১৯ আন্তর্জাতিক ক্রিকেট প্রতিযোগিতা
নিউজিল্যান্ড ক্রিকেট দলের পাকিস্তান সফর
আন্তর্জাতিক ক্রিকেটে সংযুক্ত আরব আমিরাত সফর
রাজশাহী বিশ্ববিদ্যালয় স্টেডিয়াম

শেখ কামাল স্টেডিয়াম (রাজশাহী বিশ্ববিদ্যালয় স্টেডিয়াম নামেও পরিচিত) বাংলাদেশের রাজশাহীর জেলার রাজশাহী বিশ্ববিদ্যালয়ে অবস্থিত একটি বহুমুখী স্টেডিয়াম। বিশ্ববিদ্যালয়ের প্রথম এবং দ্বিতীয় বিজ্ঞান ভবনের পূর্বে এর অবস্থান। বাংলাদেশের বিশ্ববিদ্যালয়গুলোর মধ্যে এটা একমাত্র পুর্ণাঙ্গ স্টেডিয়াম। রাজশাহী বিশ্ববিদ্যালয়ের বিভিন্ন আন্তঃবিভাগীয় খেলা বিশেষ করে ফুটবল, ক্রিকেট, ভলিবল, হ্যান্ডবল ও অ্যাথলেটিকস এই স্টেডিয়ামে অনুষ্ঠিত হয়। এই ভেন্যুতে বাংলাদেশের আন্তঃ বিশ্ববিদ্যালয় খেলাও হয়ে থাকে। এই স্টেডিয়ামে ক্রীড়ানুষ্ঠান ছাড়াও শিক্ষা সমাপনী সমাবর্তন, সাংস্কৃতিক অনুষ্ঠান ও কনসার্ট আয়োজিত হয়।  বাংলাদেশের অন্যান্য স্টেডিয়ামের মত এই স্টেডিয়ামটি জাতীয় ক্রীড়া পরিষদের অধিভুক্ত নয়। এই স্টেডিয়ামের সার্বিক রক্ষণাবেক্ষণ রাজশাহী বিশ্ববিদ্যালয়ের শারীরিক শিক্ষা বিভাগের ব্যবস্থাপনায় হয়ে থাকে।

ইতিহাস 
১৯৫৭ সালে বিশ্ববিদ্যালয়ের শারীরিক শিক্ষা বিভাগ চালু করা হয়। সেই সময় স্টেডিয়ামের মাঠটি কপর্দকহীন ভূমি ছিল। নির্মাণের সময় হতে ভেন্যুটি রাজশাহী বিশ্ববিদ্যালয় স্টেডিয়াম নামে নির্মিত হয়েছিল। ১৭ নভেম্বর, ২০১৮ তে অনুষ্ঠিত রাজশাহী বিশ্ববিদ্যালয়ের ৪৮৫তম সিন্ডিকেট সভার সিদ্ধান্ত অনুযায়ী এই স্টেডিয়ামের নাম পরিবর্তন করে শেখ কামালের নামে নামকরণ করা হয়।

কাঠামো ও বৈশিষ্ট্য 
রাজশাহী বিশ্ববিদ্যালয় স্টেডিয়াম গোলাকৃতির। মূল স্টেডিয়ামের বড় আকারের কোন প্যাভিলিয়ন নেই। মাঠ বৃত্তাকার এবং প্রাকৃতিক ঘাসে আবৃত। স্টেডিয়ামের ভিতরে একটি ক্রিকেট মাঠ, চারটি ক্রিকেট অনুশীলন পিচ, একটি ফুটবল পিচ, দুইটি ভলিবল ও দুইটি হ্যান্ডবল কোর্ট এবং ৪০০ মিটার দৌড়ের ট্র্যাক রয়েছে। এখানে আরও রয়েছে শারীরিক শিক্ষা বিভাগ, স্টুয়ার্ড শাখা, রোভার স্কাউট অফিস ও ডাকঘর। স্টেডিয়ামের পূর্ব দিকে ছেলে ও মেয়েদের জন্য পৃথক দুইটি জিমনেশিয়াম, জাতীয় পর্যায়ের সাঁতারপুল, ২টি আন্তর্জাতিক মানের টেনিস কমপ্লেক্স ও বাস্কেটবল কোর্ট রয়েছে।

উল্লেখযোগ্য আয়োজন

কনসার্ট 
আন্তবিভাগীয় ও আন্তঃবিশ্ববিদ্যালয় ক্রীড়া প্রতিযোগিতা, সমাবর্তন ও সাংস্কৃতিক অনুষ্ঠান ছাড়াও এই স্টেডিয়ামটি কনসার্ট আয়োজনের অন্যতম ভেন্যু। সাম্প্রতিক সময়ে এই ভেন্যুতে অনুষ্ঠিত কয়েকটি উল্লেখযোগ্য কনসার্ট নিম্নরুপঃ

ধারণ ক্ষমতা 
বর্তমানে এই স্টেডিয়ামের গ্যালারির ধারণ ক্ষমতা ৩০,০০০। তবে স্টেডিয়ামের মাঠে কনসার্ট বা সাংস্কৃতিক অনুষ্ঠান আয়োজন করা হলে গ্যালারির ধারণ ক্ষমতার অতিরিক্ত লোক সমাগম হয়।

চিত্রশালা

আরও দেখুন 

 বাংলাদেশের ক্রীড়া স্থাপনাসমূহ
বাংলাদেশের ক্রিকেট মাঠের তালিকা

তথ্যসূত্র 

বাংলাদেশের ক্রিকেট মাঠ
বাংলাদেশের স্টেডিয়াম
রাজশাহীর ভবন ও স্থাপনা
রাজশাহী বিশ্ববিদ্যালয়
১৯৫৭-এ প্রতিষ্ঠিত
বিশ্ববিদ্যালয়ের স্টেডিয়াম
রাজশাহীর ক্রীড়া অনুষ্ঠানস্থল
মুক্তিযুদ্ধ স্মৃতি স্টেডিয়াম

মুক্তিযুদ্ধ স্মৃতি স্টেডিয়াম (রাজশাহী জেলা স্টেডিয়াম নামেও পরিচিত) বাংলাদেশের রাজশাহী জেলায় অবস্থিত একটি স্টেডিয়াম। ১৯৬০ সালে স্টেডিয়ামটির যাত্রা শুরু হয়। রাজশাহী জেলায় ৩টি বিভিন্ন-উদ্দেশ্যর ক্রীড়া মাঠ রয়েছে। রাজশাহী বিভাগীয় স্টেডিয়াম, রাজশাহী বিশ্ববিদ্যালয় স্টেডিয়াম ও অন্যটি হচ্ছে শহীদ কামরুজ্জামান স্টেডিয়াম। এটি রাজশাহী জেলার দ্বিতীয় গুরুত্বপূর্ণ খেলার স্থান। স্টেডিয়ামটির দর্শক ধারণক্ষমতা ২০,০০০ তবে ২০১৪ সালের ২৭ অক্টোবর এই স্টেডিয়ামে বাংলাদেশ জাতীয় ফুটবল দল ও শ্রীলংকা জাতীয় ফুটবল দলের মধ্যে ফিফা আন্তর্জাতিক ফুটবল ম্যাচ হয়। সেই খেলায় ২২ হাজার দর্শক উপস্থিত ছিল। ২০ নভেম্বর ২০১১ সালে জাতীয় ক্রীড়া পরিষদ এই স্টেডিয়ামের নাম রাজশাহী জেলা স্টেডিয়াম থেকে পরিবর্তন করে মুক্তিযুদ্ধ স্মৃতি স্টেডিয়াম নামকরণ করে।

উল্লেখযোগ্য আয়োজন 

 ১৭-২৮ জুন, ২০১৯ঃ এই ভেন্যুতে বাংলদেশ ফুটবল ফেডারেশনের উদ্যোগে 'জেএফএ অনূর্ধ্ব-১৪ মহিলা জাতীয় ফুটবল চ্যাম্পিয়নশিপ-২০১৯’-এর রাজশাহী জোনের প্রতিযোগিতা হয়।
 ২০ জুন, ২০১৯ঃ এই ভেন্যুতে বাংলদেশ ফুটবল ফেডারেশনের উদ্যোগে 'বাফুফে-ইউনিসেফ অনূর্ধ্ব-১৬ জাতীয় মহিলা ফুটবল চ্যাম্পিয়নশিপ-২০১৯(ট্যালেন্ট হান্ট)’-এর রাজশাহী জোনের প্রতিযোগিতা শুরু হয়।

বাংলাদেশ প্রিমিয়ার লিগ ফুটবলের ভেন্যু 
২০২২ সাল থেকে স্টেডিয়ামটিকে বাংলাদেশের পেশাদার ফুটবল ক্লাব বাংলাদেশ পুলিশ ফুটবল ক্লাব তাদের স্বাগতিক মাঠ হিসেবে ব্যবহার করছে। ২০২২-২৩ মৌসুমে  মাঠটি ফর্টিস ফুটবল ক্লাবের স্বাগতিক স্টেডিয়াম ছিল।

চিত্র

আরও দেখুন 

 বাংলাদেশের স্টেডিয়ামের তালিকা
 বাংলাদেশের ক্রিকেট মাঠের তালিকা
 রাজশাহী বিশ্ববিদ্যালয় স্টেডিয়াম

তথ্যসূত্র

বহিঃসংযোগ

বাংলাদেশের ক্রিকেট মাঠ
বাংলাদেশের ফুটবল মাঠ
রাজশাহীর ভবন ও স্থাপনা
বাংলাদেশের স্টেডিয়াম
রাজশাহী
রাজশাহীর ক্রীড়া অনুষ্ঠানস্থল
মতিহার থানা

মতিহার বাংলাদেশের রাজশাহী জেলার একটি মেট্রোপলিটন থানা। এটি  রাজশাহী সিটি কর্পোরেশনের আওতাধীন।

আয়তন

প্রতিষ্ঠাকাল 
১৯৯২ সালের ১ জুলাই রাজশাহী জেলার পবা উপজেলা, বোয়ালিয়া থানা ও চারঘাট উপজেলার অংশ বিশেষ নিয়ে মতিহার থানা গঠিত হয়।

অবস্থান ও সীমানা

প্রশাসনিক এলাকা 
মতিহার থানার আওতাধীন রাজশাহী সিটি কর্পোরেশনের এলাকাসমূহ হল:

আরও দেখুন 
 রাজশাহী সিটি কর্পোরেশন
 পবা উপজেলা
 রাজশাহী জেলা

তথ্যসূত্র

বহিঃসংযোগ 
 

রাজশাহী সিটি কর্পোরেশনের থানা
রাজশাহীতে ওলন্দাজ বসতি

১৮ শতকের সময় বাংলার রাজশাহীতে ডাচ ইস্ট ইন্ডিয়া কোম্পানির একটি কেনাবেচার স্থল বিদ্যমান ছিল। ইউরোপীয়দের মাঝে ওলন্দাজরাই প্রথম এখানে বসতি গড়ে তোলে। পদ্মা নদীর তীরে তাদের কেনাবেচার কেন্দ্র ছিল এবং এতে রেশম ও নীল উতপাদনের  কারখানা অন্তর্ভুক্ত ছিল। ওলন্দাজদের রেশম কারখানা বড়কুঠিতে অবস্থিত ছিল যা আজও পদ্মা নদীতীরের একটি গুরুত্বপূর্ণ স্থাপনা হিসেবে পরিগণিত। এই বসতিটি ১৭৮১ সালে নির্মিত হয়েছিল এবং এটি ওলন্দাজ বাংলা বিভাগের অংশ ছিল। পরে এটি ব্রিটিশ ইস্ট ইন্ডিয়া কোম্পানির নিয়ন্ত্রণে চলে যায়।

রাজশাহী বিশ্ববিদ্যালয় ক্যাম্পাস পুরাতন ওলন্দাজ বসতির পাশে অবস্থিত।

আরো দেখুন 
 বড়কুঠি
 ওলন্দাজ বাংলা
 চট্টগ্রামে পর্তুগিজ উপনিবেশ

তথ্যসূত্র 

ওলন্দাজ ভারত
বাংলাদেশের ইতিহাস
রাজশাহী
টার্মিনাল ইমুলেটর

টার্মিনাল ইমুলেটর, টার্মিনাল এপ্লিকেশন, অথবা টার্ম, () হলো একটি প্রোগ্রাম যেটি কোন ডিসপ্লে আর্কিটেকচারের মধ্যে একটি ভিডিও টার্মিনাল ইমুলেট করে। শেল বা টেক্সট টার্মিনালের সমার্থক হলেও, "টার্মিনাল" শব্দের মাধ্যমে গ্রাফিক্যাল ইন্টারফেস সহ সমস্ত দূরবর্তী টার্মিনালকে সংজ্ঞায়িত করা হয়। গ্রাফিক্যাল ইউজার ইন্টারফেসের অভ্যন্তরে টার্মিনাল ইমুলেটরকে প্রায়শই "টার্মিনাল উইন্ডো" বলে ডাকা হয়৷

টার্মিনাল উইন্ডো ব্যবহারকারীকে টেক্সট টার্মিনাল ও কমান্ড-লাইন ইন্টারফেস ও টেক্সট ইউজার ইন্টারফেসসহ এর সমস্ত এপ্লিকেশনে প্রবেশাধিকার দেয়৷ এটি একই যন্ত্র বা টেলনেট, সিকিউর শেল ও ডায়াল-আপের মাধ্যমে ভিন্ন যন্ত্র থেকেও চলতে পারে। ইউনিক্স-সদৃশ অপারেটিং সিস্টেমে, লোকাল মেশিনে এক বা একাধিক টার্মিনাল সংযুক্ত থাকাটা স্বাভাবিক৷

টার্মিনালগুলো সাধারণত  রঙ নির্বাচন ও কার্সর পজিশন নিয়ন্ত্রণের জন্য একগুচ্ছ এসকেপ সিকুয়েন্স সমর্থন করে৷

তথ্যসূত্র 

ব্যবহারকারী ইন্টারফেস
টার্মিনাল ইমুলেটর
বারাসাত বিধানসভা কেন্দ্র

বারাসাত  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৯ নং বারাসাত বিধানসভা কেন্দ্রটি  বারাসাত পুরসভা এবং ছোট জাগুলিয়া গ্রাম পঞ্চায়েত বারাসাত-১ সমষ্টি উন্নয়ন ব্লক এর অন্তর্গত।

বারাসাত বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের চিরঞ্জিত চক্রবর্তী তার নিকটতম প্রতিদ্বন্দ্বী ফরওয়ার্ড ব্লকের সঞ্জীব চট্টোপাধ্যায়কে পরাজিত করেন।

১৯৭৭-২০০৬
২০০৬ সালের রাজ্য বিধানসভা নির্বাচনে, ফরওয়ার্ড ব্লকের ডা. বিথিকা মন্ডল বারাসত বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের অশোক মুখার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের অশোক মুখার্জী ২০০১ এবং ১৯৯৬ সালে ফরওয়ার্ড ব্লকের সরল দেবকে পরাজিত করেন।  ফরওয়ার্ড ব্লকের সরল দেব ১৯৯১ সালে 
কংগ্রেসের সৌরেন সেনকে পরাজিত করেন, ১৯৮৭ সালে কংগ্রেসের অমর চন্দ্র দেবকে, ১৯৮২ সালে কংগ্রেসর আশিস কুমার বসুকে এবং ১৯৭৭ সালে কংগ্রেসর কান্তি রঞ্জন চট্টোপাধ্যায়কে পরাজিত করেন।

১৯৫১-১৯৭২
কংগ্রেসর কান্তি রঞ্জন চ্যাটার্জীকে ১৯৭২ সালে জয়ী হন। ১৯৭১ এবং ১৯৬৯ সালে ফরওয়ার্ড ব্লকের সরল দেব জয়ী হন। ফরওয়ার্ড ব্লকের এইচ.কে.বসু ১৯৬৭ সালে জয়ী হন। ১৯৬২ সালে কংগ্রেসের অশোক কৃষ্ণ দত্ত জয়ী হন। ফরওয়ার্ড ব্লকের চিত্ত বসু ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের অমুল্যধন মুখোপাধ্যায় বারাসাত কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
ওড়িশা সরকার

ওড়িশা সরকার () ওড়িশা রাজ্য ও তার ৩০ টি জেলার সর্বোচ্চ শাসনতান্ত্রিক কর্তৃপক্ষ। এটি ওড়িশা রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি বিচারবিভাগ নিয়ে এই সরকার গঠিত।

ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তার পদটি মূলত আনুষ্ঠানিক। মুখ্যমন্ত্রী সরকারের প্রধান, এবং তার হাতেই রাজ্যের প্রকৃত শাসনক্ষমতা ন্যস্ত থাকে। ভুবনেশ্বর ওড়িশার রাজধানী, এবং এই শহরের রাজ্যটির বিধানসভা (বিধানসভা) এবং সচিবালয় অবস্থিত। ওড়িশা হাই কোর্ট কটকে অবস্থিত। এর এক্তিয়ারভুক্ত এলাকা হল সমগ্র ওড়িশা।

ওড়িশার বর্তমান বিধানসভা এককক্ষবিশিষ্ট। বর্তমানে এক সদস্য সংখ্যা ১৪৭। এঁরা বিধায়ক নামে পরিচিত। বিধায়করা প্রতি পাঁচ বছরের জন্য ওড়িশার জনগণ কর্তৃক সরাসরি নির্বাচিত হন।

ভারতের কেন্দ্রীয় কার্যালয়ে ২১ জন সংসদ সদস্য ও রাজ্যসভায় ১০ জন সংসদ সদস্য ওড়িশা রাজ্যের প্রতিনিধিত্ব করে। লোকসভায় সাধারণ নির্বাচনে ২১ টি আসনে নির্বাচন হয়, যার মধ্যমে প্রার্থী নির্বাচিত হন। রাজ্যসভার সদস্যগণ তাদের রাজনৈতিক দলগুলির মাধ্যমে আইন পরিষদের সদস্য নির্বাচিত হন এবং/বা মনোনীত হন।

বিভাগ

তথ্যসূত্র

বহিঃসংযোগ 
 Government of Odisha
 Odisha Legislative Assembly
 Odisha Panchayati Raj Department
 

 
ভারত সরকার
লাইটহাউস খ্রিস্টান স্কুল

লাইটহাউস খ্রিস্টান স্কুল আইডাহোর টুইন ফলসে অবস্থিত একটি বেসরকারী খ্রিস্টান স্কুল। লাইটহাউস খ্রিস্টান স্কুলটিতে মধ্যমিক ও উচ্চ-মাধ্যমিক স্কুল অ্যাসোসিয়েশন অফ ক্রিশ্চিয়ান স্কুল ইন্টারন্যাশনাল (এসিএসআই), নর্থওয়েস্ট অ্যাসোসিয়েটেড স্কুল (এনএএএস) এবং আইডাহোর রাজ্যের সরকারের কর্তৃক পুরোপুরি স্বীকৃত। লাইটহাউস খ্রিস্টান স্কুল নিজেকে একটি বাইবেল-সংহত প্রশিক্ষণ প্রোগ্রাম সহ শির্ষ বিদ্যালয় হিসাবে বর্ণনা করে।

খেলাধুলা 
লাইটহাউস খ্রিস্টান স্কুলকে আইডাহো হাই স্কুল অ্যাক্টিভিটিস অ্যাসোসিয়েশন ক্রীড়াবিদ এবং একাডেমিক কৃতিত্বের জন্যস্কুল অব এক্সিলেন্স স্বীকৃতি দিয়েছে। ২০১১ এবং ২০১৪ সালে লাইটহাউস ওয়ান-এ ডিলে ফুটবলে সমগ্র রাজ্য প্রথম হয়েছিল। লেডি লায়ন্স ২০১২, ২০১৩ এবং ২০১৪ সালে ভলিবলে রাজ্য চ্যাম্পিয়নশিপ জিতেছিল। লাইটহাউস বয়েজ ২০১৪ সালে ট্র্যাক ওয়ান-এ চ্যাম্পিয়নশিপ জিতেছিল।

তথ্যসূত্র

১৯৯৫-এ প্রতিষ্ঠিত শিক্ষাপ্রতিষ্ঠান
ইলিয়াস-কণা গোপরেখী টেকনিক্যাল স্কুল এন্ড কলেজ

ইলিয়াস-কণা গোপরেখী টেকনিক্যাল স্কুল এন্ড কলেজ সিরাজগঞ্জ জেলার  চৌহালী উপজেলার এনায়েতপুর থানার দৌলতপুরে অবস্থিত। এটি একটা বেসরকারি কলেজ যা মাধ্যমিক ও উচ্চ মাধ্যমিক শিক্ষা বোর্ড, রাজশাহী অধিভুক্ত কলেজ।

ইতিহাস 
মাধবপুর গ্রামের অধিবাসী জনাব মোঃ আব্দুল গফুর সরকারের আহ্বানে অত্র এলাকার শিক্ষা বঞ্চিত ছাত্র-ছাত্রীদের কারিগরি শিক্ষা প্রদানের জন্য এবং প্রযুক্তিগত শিক্ষার মাধ্যমে বেকারত্ব ও আত্ম নির্ভরশীল হওয়ার জন্য এলাকাবাসীর মাধ্যমে গোপরেখী টেকনিক্যাল স্কুল এন্ড কলেজ নামে নাম করণ করা হয়। এবং বাংলাদেশ কারিগরি শিক্ষা বোর্ড কর্তৃক ০৮ ডিসেম্বর ২০০৯ সালে এইচএসসি বিএম শিক্ষাক্রম দুইটি ট্রেডে কম্পিউটার অপারেশন ও সেক্রেটারিয়াল সাইন্স এসএসসি প্রাথমিক পাঠদানের অনুমতি প্রাপ্ত হয়। ভোকেশনাল শিক্ষাক্রম ২৮ সেপ্টেম্বর ২০১১ খ্রিঃ তারিখে তিনটি ট্রেড সিভিল কমঃ; এ্যাগ্রোবেসড ফুড; কম্পিউটার ও তথ্য প্রযুক্তি ট্রেড স্বীকৃতি প্রাপ্ত হয়। পরবর্তীতে স্কুল এন্ড কলেজের পরিচালনা পর্ষদ স্থানীয় শিল্পপতি মোঃ ইলিয়াস সরকার এর ব্যাপক অনুদান প্রদান সাপেক্ষে নাম পরিবর্তন করে বাংলাদেশ কারিগরি শিক্ষা বোর্ড কর্তৃক ২০ অক্টোবর ২০১১ খ্রিঃ ইলিয়াস-কনা গোপরেখী টেকনিক্যাল স্কুল এন্ড কলেজ নামকরণ করা হয়।

অর্জন 
বিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গৌরব অর্জন করেছে প্রতিষ্ঠানটি। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।

ভবিষ্যৎ পরিকল্পনা 
শিক্ষার গুনগত মান বৃদ্ধিসহ অত্র এলাকার ঘরে ঘরে কারিগরি ও উচ্চ শিক্ষার আলো পৌঁছে দেওয়া এবং দক্ষ মানব সম্পদে রূপান্তরিত করা।

বিভাগ সমূহ 
উচ্চ মাধ্যমিক পর্যায় 
 বিজ্ঞান
 মানবিক
 ব্যবসায় শিক্ষা

গ্রন্থাগার 
কলেজের গ্রন্থাগার সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারটি সকল শিক্ষার্থীর জন্য উন্মুক্ত।

তথ্যসূত্র 

সিরাজগঞ্জ জেলার শিক্ষাপ্রতিষ্ঠান
জর্জ ভার্নন

জর্জ ফ্রেডেরিক ভার্নন (; জন্ম: ২০ জুন, ১৮৫৬ - মৃত্যু: ১০ আগস্ট, ১৯০২) লন্ডনের  মেরিলেবোন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৩ সালে ইংল্যান্ডের পক্ষে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও আন্ডারআর্ম স্লো বোলিং করতেন জর্জ ভার্নন।

খেলোয়াড়ী জীবন 
৩২ মন্টেগু স্কয়ারে বসবাসকারী জর্জ ভার্ননের সন্তানরূপে জন্ম হয় তার। রাগবি স্কুলে অধ্যয়ন করেন। ১৮৭৩ সালে লর্ডসে রাগবি একাদশের সদস্যরূপে প্রথমবারের মতো খেলেন ও ১৮৭৪ সালে অধিনায়কের দায়িত্বে ছিলেন। এরপর মিডলসেক্সের পক্ষে ১০৩টি প্রথম-শ্রেণীর খেলায় অংশগ্রহণ করেছেন।

১৮৮২-৮৩ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। অ্যাশেজ সফরে একটিমাত্র টেস্টে অংশগ্রহণের সুযোগ হয় তার। ১৮৮২-৮৩ মৌসুমের পর ১৮৮৭-৮৮ মৌসুমেও অস্ট্রেলিয়া গমন করেন তিনি।

ভারত গমন 
১৮৮৯-৯০ মৌসুমে তার অধিনায়কত্বে একটি দল ভারত ও সিলন গমন করে। শৌখিন খেলোয়াড়দের নিয়ে গড়া ঐ দলে লর্ড হকের ন্যায় খেলোয়াড়ের অংশগ্রহণ ছিল। অন্যান্য খেলোয়াড়কে প্রথম-শ্রেণীর ক্রিকেটার হিসেবে গণ্য করা না হলেও ভারতে এরচেয়ে শক্তিধর দল আর আসেনি। এটিই ভারতে কোন বিদেশী দলের সফর ছিল। দলটি সাতটি খেলায় জয় ও একটিতে ড্র করে। এরপূর্বে ৩০ জানুয়ারি, ১৮৯০ তারিখে বোম্বেভিত্তিক পার্সি জিমখানার বিপক্ষে প্রতিদ্বন্দ্বিতায় অবতীর্ণ হয়। দৃঢ় সংকল্পের অধিকারী ও ক্রিকেট পুরোধা বোম্বের পরবর্তী গভর্নর লর্ড হ্যারিসের উপস্থিতিতে ভারতের ক্রিকেট চ্যাম্পিয়নশীপ নামে খেলাটি পরিচিতি পায়। ঐ সময়ে খেলাটি বোম্বের সেরা ক্রীড়ানুষ্ঠানের মর্যাদা লাভ করে। ব্রিটিশ শাসকদেরকে বিস্ময়াভিভূত করে পার্সি দল জয়লাভ করেছিল।

১৮৯২-৯৩ মৌসুমে লর্ড হক একাদশের সদস্যরূপে আবারও সিলন ও ভারত গমন করেন। লর্ড হকের নেতৃত্বাধীন এ দলটি পার্সিসের কাছে পরাজিত হয়েছিল। ১৮৯৮ সালে মেরিলেবোন ক্রিকেট ক্লাবের (এমসিসি) পক্ষে সর্বশেষ প্রথম-শ্রেণীর খেলায় অংশ নেন জর্জ ভার্নন।

ব্যক্তিগত জীবন 
ক্রিকেট খেলার পাশাপাশি রাগবি খেলায়ও যথেষ্ট পারদর্শিতা প্রদর্শন করেছেন তিনি। পাঁচবার ইংল্যান্ড জাতীয় রাগবি ইউনিয়ন দলের পক্ষে ফরোয়ার্ড হিসেবে খেলেছেন।

পেশাগতভাবে জর্জ ভার্নন ব্যারিস্টার ছিলেন। মিডল টেম্পলের বারে কাজ করেছেন। ঔপনিবেশিক দায়িত্ব পালনেও তার সম্পৃক্ততা ছিল। মৃত্য-পূর্ব পর্যন্ত গোল্ডকোস্ট উপনিবেশের পশ্চিম আফ্রিকা পুলিশ বিভাগে কাজ করেছেন।

গোল্ডকোস্টে থাকাকালীন ম্যালেরিয়া জ্বরে আক্রান্ত হয়ে ১০ আগস্ট, ১৯০২ তারিখে মাত্র ৪৬ বছর বয়সে জর্জ ভার্ননের দেহাবসান ঘটে।

তথ্যসূত্র

বহিঃসংযোগ 

 
 
 ডন অ্যামব্রোস লিখিত জর্জ ভার্ননের সংক্ষিপ্ত জীবনী
 A Corner of a Foreign Field, the Indian History of a British Sport by Ramachandra Guha 
 Scrum: George Vernon

১৮৫৬-এ জন্ম
১৯০২-এ মৃত্যু
আই জিঙ্গারির ক্রিকেটার
অর্লিয়েন্স ক্লাবের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইস্ট অব ইংল্যান্ডের ক্রিকেটার
জেন্টলম্যানের ক্রিকেটার
জেন্টলম্যান অব ইংল্যান্ডের ক্রিকেটার
নর্থ ভার্সাস সাউথের ক্রিকেটার
মিডলসেক্সের ক্রিকেটার
মেরিলেবোন ক্রিকেট ক্লাবের ক্রিকেটার
এ. জে. ওয়েব একাদশের ক্রিকেটার
সি. আই. থর্নটন একাদশের ক্রিকেটার
ফ্রি ফরেস্টার্সের ক্রিকেটার
এইচ. ফিলিপসন একাদশের ক্রিকেটার
লর্ড হক একাদশের ক্রিকেটার
লর্ড মার্চ একাদশের ক্রিকেটার
৩০ ঊর্ধ্ব বনাম ৩০ নিম্ন দলের ক্রিকেটার
কমলা রকেট

কমলা রকেট ২০১৮ সালে মুক্তিপ্রাপ্ত একটি বাংলাদেশী নাটকীয় চলচ্চিত্র। কথাসাহিত্যিক শাহাদুজ্জামানের ‘মৌলিক’ ও ‘সাইপ্রাস’ নামক দুটি গল্প অবলম্বনে চলচ্চিত্রটির চিত্রনাট্য লিখেছেন শাহাদুজ্জামান ও নূর ইমরান মিঠু, চলচ্চিত্রটি পরিচালনা করেন নূর ইমরান মিঠু ও প্রযোজনা করে ইমপ্রেস টেলিফিল্ম লিমিটেড। চলচ্চিত্রটি ১৬ জুন ২০১৮ সালে মুক্তি পায়।

চলচ্চিত্রটি জাফনা আন্তর্জাতিক চলচ্চিত্র উৎসবে “শ্রেষ্ঠ অভিষিক্ত পরিচালকের” পুরস্কার লাভ করে। এছাড়া চলচ্চিত্রটি ‘গোয়া আন্তর্জাতিক চলচ্চিত্র উৎসব’, ‘১৬তম চেন্নাই আন্তর্জাতিক চলচ্চিত্র উৎসব’ ও ১৭তম তৃতীয় চোখ এশীয় চলচ্চিত্র উৎসবে প্রদর্শিত হয়। ২০১৯ সালে চলচ্চিত্রটি প্যারিসে অনুষ্ঠিত ৬ষ্ঠ এশীয় চলচ্চিত্র উৎসবে “জুরি পুরস্কার” লাভ করে। h

অভিনয়ে 
 তৌকীর আহমেদ - আতিক
 মোশাররফ করিম
 জয় রাজ
 সামিয়া সাঈদ
 ফারিহা শামস সেওতি
 ডমিনিক গোমেজ
 আবু রায়হান রাসেল

নির্মান 
চলচ্চিত্রটির পুরো শুটিং হয়েছে একটা লঞ্চে। এ জন্য লঞ্চটি ঢাকা থেকে মোরেলগঞ্জে (বাগেরহাটের একটি থানা) বেশ কয়েকবার যাতায়াত করে।

সঙ্গীত

তথ্যসূত্র

বহিঃসংযোগ 
 
 

বাংলা ভাষার চলচ্চিত্র
২০১৮-এর চলচ্চিত্র
ইমপ্রেস টেলিফিল্মের চলচ্চিত্র
২০১০-এর দশকের বাংলা ভাষার চলচ্চিত্র
বাংলাদেশী ছোটগল্প অবলম্বনে চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
দিল্লি সরকার

দিল্লী জাতীয় রাজধানী আঞ্চলের সরকার বা দিল্লী সরকার হল ভারতীয় জাতীয় রাজধানী দিল্লী এবং এর ১১ জেলার শাসক কর্তৃপক্ষ। এটি একটি কার্যনির্বাহী, যা দিল্লীর লেফটেন্যান্ট গভর্নর , একটি বিচারব্যবস্থা এবং একটি আইনসভর নেতৃত্বে চলে। দিল্লীর বর্তমান বিধানসভা একককক্ষ বিশিষ্ট, আনুষ্ঠানিকভাবে এটি ৭০ জন আইনসভার সদস্য (বিধায়ক) নিয়ে গঠিত।

ভারতের সর্বোচ্চ আদালতে জিএনসিটি ভি. ইউওআই-এর ক্ষেত্রে আর্গুমেন্ট শুনিছে, যেখানে দিল্লী কেন্দ্রীয় অঞ্চল কিনা তা নির্ধারণ করবে লেফটেন্যান্ট গভর্নর মুখ্যমন্ত্রী বা বিশেষ রাজ্য হিসাবে স্বাধীনভাবে কাজ করতে পারেন, যেখানে লেফটেন্যান্ট গভর্নর মুখমন্ত্রীর প্রধান পরামর্শ দাতা হিসাবে থাকবে। এটি কেন্দ্র ও দিল্লীর মধ্যে আইনি ফেডারেলিজমের সাংবিধানিক প্রশ্ন উত্থাপন করে। ১৫ দিনের আর্গুমেন্ট পর, সুপ্রিম কোর্ট তার রায় সংরক্ষিত করেছিল।

সংক্ষিপ্ত বিবরণ

পঞ্চায়েত রাজ আইনের অংশ হিসাবে দিল্লির পৌর কর্পোরেশন শহরটির জন্য নাগরিক প্রশাসন পরিচালনা করে। দিল্লির একটি শহুরে এলাকা, দিল্লি রাজ্য সরকার এবং ভারতের সরকার উভয় আসন। দিল্লির জাতীয় রাজধানী অঞ্চল (এনসিটি) এর তিনটি স্থানীয় পৌর কর্পোরেশন রয়েছে, যেমন দিল্লির পৌর কর্পোরেশন (এমসিডি), নয়া দিল্লি পৌর কাউন্সিল (এনডিএমসি) এবং দিল্লি ক্যান্টনমেন্ট বোর্ড।

দিল্লীর লেফটেন্যান্ট গভর্নরকে কেন্দ্রীয় সরকারের পরামর্শে রাষ্ট্রপতির প্রতিনিধি হিসেবে নিযুক্ত হন, তবে তাকে রাজ্যপালের মতো রাজ্যের প্রধান হিসাবে নিযুক্ত করা হয় না।

দিল্লি জুড়ে দিল্লি হাইকোর্টের  এখতিয়ার রয়েছে, যার দুটি নিম্ন আদালত রয়েছে: নাগরিক মামলার জন্য ছোট কারণসমূহের আদালত, এবং ফৌজদারি মামলার দায়রা আদালত। ভারতের অন্যান্য রাজ্যের বিপরীতে, দিল্লি পুলিশ ভারত সরকারের স্বরাষ্ট্র মন্ত্রণালয়কে রিপোর্ট করে, রাজ্য সরকারকে নয়। পুলিশ কমিশনারের নেতৃত্বে এটি বিশ্বের বৃহত্তম মহানগর পুলিশ বাহিনীগুলির মধ্যে একটি। দিল্লির পুলিশ সদর দফতর আইটিও'তে অবস্থিত।

ইতিহাস

দিল্লির আইনসভা প্রথম ভাগে ১৯৫১ সালের পার্ট সি স্টেটস আইনের অধীনে ১৯ মার্চ ১৯ সালে গঠিত হয়, কিন্তু ১ অক্টোবর ১৯৫৬ সালে এটি বাতিল করা হয়।  পরে ১ ই সেপ্টেম্বর ১৯৯৩ সালে তার আইন পরিষদ পুনরায় প্রতিষ্ঠিত হয়েছিল - সংবিধানের আইনে (৬৯ তম সংশোধনী),  ১৯৯১ সালের জাতীয় রাজধানী অঞ্চল দিল্লি আইন,  অনুসারে ভারতের সংবিধানে ৬৯ তম সংশোধনী কার্যকর হয়েছিল, দিল্লি কেন্দ্রীয় অঞ্চলকে আনুষ্ঠানিকভাবে জাতীয় রাজধানী অঞ্চল হিসাবে ঘোষণা করা হয়।

দিল্লির প্রথম মুখ্যমন্ত্রী  ব্রাহ্মপ্রকাশ (আইএনসি) এবং প্রথম মহিলা মুখ্যমন্ত্রী সুষমা স্বরাজ (বিজেপি)। কমরেড গুরু রাধা কিষাণ (সিপিআই) একজন ব্যক্তি হিসাবে ক্রমাগত সবচেয়ে বেশি বছর ধরে  এমসিডি -এর একটি আসনে প্রতিনিধিত্বের বিরল কৃতীত্বের (ডিএমসি প্রাথমিকভাবে) অধিকারী এবং প্রেম সিংহ (Inc) দিল্লির বিভিন্ন নাগরিক ক্ষেত্রে সর্বোচ্চ নির্বাচনে জিতেছেন।

তথ্যসূত্র

বহিঃসংযোগ
 

দিল্লি সরকার
ভারত সরকার